
 ПРИВИЛЕГИРОВАНИТЕ

Епизод 7
„За нещата, които имаме и които нямаме”
Мъже:
Жени:
Артър
Меган
Чарли
Роуз

Марко
Сейдж

Уил
Лили

+
+

Достор Бесър
Пам

Рами
Девойка


Амели

МЕГАН
Досега в „Привилегировани”. 
ЧАРЛИ
Баща ти знае ли, че си тук? 

МЕГАН
Не. 

ЧАРЛИ
Значи да не му казвам. Ясно. 

РОУЗ
Някой ми е откраднал гривната. 

МЕГАН
Не искам да правя сцени. Просто върни гривната и се махай. 
МАРКО
Меган ми каза, че напоследък се държиш странно. 

ЧАРЛИ
Опитвам се да я превъзмогна. 
МАРКО
Не можеш да зарежеш едно дългогодишно приятелство без да кажеш на другия защо. 

МЕГАН
Извинявай, че те обвиних за гривната. Роуз си спомни, че я е дала на една приятелка. 

ЛИЛИ
„Извинявай” не значи нищо от твоята уста. 

МЕГАН
Сигурно ме мислиш за ужасен човек. 

УИЛ
Не знам какви са били отношенията ви преди, но видях какво стана тук. И виновната си ти. 
Надпис
Привилегировани

МЕГАН
Добро утро, дами. 
СЕЙДЖ
Този твой сутрешен закачлив гласец трябва да спре.
МЕГАН
Има защо да съм весела. Лоръл ме помоли да отвярам пощата от училище докато я няма и …вижте какво намерих. Оценките ви са страхотни. 

РОУЗ
Знаем. 

СЕЙДЖ
Дават ни копия в училище. 

МЕГАН
Разбира се, съвсем логично. Все едно, впечатлена съм. И след като пооправихме успеха ви, мисля, че е време за следващото ниво. 

РОУЗ
Как така? 

МЕГАН
Трябва да добавим и някои извънкласни занимания към училището. За да подсилим колежанските ви молби. В „Дюк” не се влиза само с успех. 

СЕЙДЖ
Да ти приличаме на математички? 

МЕГАН
Няма страшно. Направих малко проучване и намерих идеалната доброволна инициатива за вас. 

РОУЗ / СЕЙДЖ
Старци. 
СЕЙДЖ
Няма да сменям подлоги. 

РОУЗ
Не изглеждам добре на райета, така че ако искаш да се правя на захарен бастун, забрави. 

МЕГАН
Добре, без подлоги и райета. Свързах ви с една организация, „Имало едно време една рокля”. Тя дарява рокли на ученички, които не могат да си ги позволят за бала. 

СЕЙДЖ
И обличат използвани рокли? По-скоро ще използвам чужда четка за зъби. 

МЕГАН
Аха. Но ще го направите, нали? 

РОУЗ
Добре. 

СЕЙДЖ
Сигурно. 

МЕГАН
Чудесно, по-късно ще мина да ви взема и отиваме в местната гимназия да ни дадат роклите. Ще бъде забавно. Това не е веселост, а приповдигнатост. Има разлика. 

РОУЗ
Ти изглеждаш добре в райета. 

СЕЙДЖ
Защото съм висока. V
МЕГАН
Какво става? Добре ли си? Ще ти вземат кръв ли? Иглите ме ужасяват. 

МАРКО
За миг се трогнах от загрижеността ти. Това е доктор Бесър. Доктор Бесър, това е Меган, новата учителка. 

БЕСЪР
Приятно ми е. Попълнете това.

МАРКО
Доктор Бесър преглежда веднъж годишно всеки от персонала. Грижи се доходите на Лоръл и холестерола ни да са прилично ниски. 
МЕГАН
Посещения вкъщи. Колко старомодно. 

МАРКО
Взема по пет бона на ден. 

МЕГАН
Старомодно ли? Мили Боже! Можете да ми измерите кръвното, но без игли. Сериозно, не ги понасям. Ще има припадъци, плач. Не е красиво. 
БЕСЪР
Не попълнихте формуляра. 

МЕГАН
Нямам алергии, нито някакви страшни болести. Но пралеля ми Тина имаше проблеми с дебелото черво, …не помня какви, но всички говореха за това. 

БЕСЪР
Ами човекът ви за контакт при спешни случаи? 
МЕГАН
О, …не го видях. 

БЕСЪР
Може да е всеки, майка, баща...
МЕГАН
Мама ни напусна, когато бях на седем, а татко си попийва, нали разбирате? Не сме си говорили от година, така че няма да стане. 
МАРКО
Господи. 

МЕГАН
Мога да напиша Чарли, но… напоследък не ми вдига телефона, така че и той не е най-подходящият. Има си ново гадже, знаете как е. 

БЕСЪР
Имам и друга среща. 

МАРКО
Уилиам. 

МЕГАН
Да, ще напиша Уил. V Здрасти, Уил. 

УИЛ
Здрасти, Меган. 

БЕСЪР
Ще ми го дадете после. 

МЕГАН
Отдавна не сме се виждали. 

УИЛ
Да. Ходихме до Каза де Кампо с няколко приятели. 

МЕГАН
На кой не му се купонясва в Доминиканската Република, а? 

УИЛ
Именно. Често се виждам и с Лили. 

МЕГАН
О. Значи вече сте гаджета? 

УИЛ
Не, …просто…

МЕГАН
…приятели. Ясно. Още ли ме мрази заради историята с гривната? 

УИЛ
Ами… не те обича много. 

МЕГАН
Да. 

УИЛ
Но говори доста за теб, …така че явно й пука какво мислиш за нея. 

МЕГАН
Виж, Уил…

УИЛ
Не ме замесвай. През последните седмици опознах Лили доста добре и не мисля, че е толкова лоша, колкото я изкарваш. Разстроена е, но е мило момиче. Просто иска хората да я приемат каквато е. 

МЕГАН
Аз я приемам. 

УИЛ
Напротив. Яд те е, че е разпиляна. 
МЕГАН
Не съм ядосана, а огорчена. Знам колко е умна. Ако впрегне психическата си енергия в нещо хубаво вместо да прави бирени бонгове … Все едно. Радвам се, че излизате заедно… и ако искаш й кажи, че съжалявам. 

УИЛ
Ще й кажа. V 

МЕГАН
Няма да съм като Лили. V
РОУЗ
Сигурна ли си, че това е мястото? 

МЕГАН
Да. Добре дошли в държавните училища, дами.

СЕЙДЖ
Все едно съм в „Бягство от затвора”. V
РОУЗ
Колко тъжно. Как може да сложат флуоресцентни лампи след като повечето деца дори не могат да си позволят да ходят редовно на дерматолог. 

МЕГАН
Ехо, повечето деца ходят в такива училища. 

СЕЙДЖ
Сега разбирам защо има толкова престъпност. 

МЕГАН
Моята гимназия е съвсем близо оттук и е много по-зле. Трябваше да минаваме през детектор за метал. 

СЕЙДЖ
Не ти е било лесно. С толкова накити. 

МЕГАН
Извинете, вие ли сте Пам? 

ПАМ
Здрасти, вие сигурно сте Меган. Приятно ми е. А това трябва да са Роуз и Сейдж.  
РОУЗ / СЕЙДЖ
Здрасти.

ПАМ
Меган обясни ли ви за „Имало едно време една рокля”? 

РОУЗ
Да, донякъде. 

СЕЙДЖ
Обясни ни всичко. Роклите са дарени и това е страхотно. 

ПАМ
Да, отчасти. В общи линии, избрани са шест момичета, които да получат рокля за танците следващата седмица. Но очевидно роклите… могат да се преправят малко по техен вкус. Tова е нашият „Проект Писта”. Ето мерките им. 

СЕЙДЖ
Какъв е този материал, алуминий? 

РОУЗ
Толкова е тъжно. 

МЕГАН
Виждате, че нямат търпение да започнат работа. 

ПАМ
Добре, ето ви формулярите. Заповядайте, момчета, …роклите ви. 
МЕГАН
Не беше толкова зле, нали? 
РОУЗ
Може ли по-живо? 

СЕЙДЖ
Да, не сме в настроение да ни застрелят. V
МЕГАН
Боже мой. 

СЕЙДЖ
Какво? 

РОУЗ
Да не са ти разбили колата? V Познаваш ли го? V
СЕЙДЖ
Леле. Хубав старт. Да не би да ти дължи пари? 

МЕГАН
Това е баща ми. 

МАРКО
Може да не те е видял. 

МЕГАН
Видя ме, сигурна съм. 

МАРКО
Кръстосахте ли погледи? 

МЕГАН
Да, при това фронтално. Видя ме и просто отпраши. 

МАРКО
Ти повика ли го? 

МЕГАН
Не. Звъннах на Чарли, но той пак не ми вдигна, а после открих теб. А да, ти си моят контакт за спешни случаи. 

МАРКО
Поласкан съм, но объркан. Защо те е пренебрегнал? 

МЕГАН
Именно. Що за психологическа игричка разиграва – да се престори, че не вижда собствената си дъщеря? Нещо като китайското мъчение с вода, но… без водата. 

МАРКО
Не си му се обаждала откакто се върна, нали? 

МЕГАН
Не. 

МАРКО
И с какво неговото пренебрежение пред ресторанта е по-различно от твоето? О, два долара. 

МЕГАН
Моето пренебрегване е по-езотерично. Той не знае, че съм тук, значи не знае и че го пренебрегвам. По-безболезнено е. 

МАРКО
Разбирам. 

МЕГАН
Но неговото бе грубо и безочливо. 

МАРКО
Съгласен съм, но ако не те бе видял днес, как щеше да постъпиш? Сигурно щеше да се качиш в колата и да офейкаш. 

МЕГАН
Може би. Но все пак…

МАРКО
Разправяй ги на някой друг. Доколкото виждам, ти и баща ти си играете на една и съща игра. 

МЕГАН
Да, …прав си. Трябваше да му се обадя, когато се върнах. Чарли ми каза, че живее на една яхта и че лесно мога да отида да го видя, но… не знам, просто не отидох. 

МАРКО
Защо? 

МЕГАН
Насилствената версия ли? Откакто мама си тръгна баща ми е пияница и безработен. Аз се грижих за Лили доколкото мога, но… нямах търпение да се махна оттам. Както и направих. Беше преди пет години, …а след това просто се отписах. 

МАРКО
И сега се боиш да се върнеш? 

МЕГАН
Ще стане същото като преди. Той ще пие, а аз ще трябва да се грижа за него. 

МАРКО
Не е задължително. 

МЕГАН
Да. Семейните отношения лесно се променят. Виж колко добре се справяме с Лили.      
МАРКО
Откъде знаеш, че е същият? 

МЕГАН
Не знам. Но ако е така, той би трябвало да ми се обади. Нали той е възрастният в случая. 

МАРКО
Скъпа, …вече всички сме възрастни. V
МЕГАН
Не го слушай, господин Крава. V
РОУЗ
Като в „Дните от нашия живот”, нали? 

СЕЙДЖ
Предполагам. 

РОУЗ
Баща и дъщеря, които не си говорят от години. Разменят си по един напрегнат поглед в някой мизерен квартал, а после той скача в старата си кола и изчезва? 
СЕЙДЖ
Аха. 

РОУЗ
Но защо тя не го извика? Кой кого пренебрегва? Кой? Кого? Подай ми крема.
СЕЙДЖ
Опитвам се да реша дали е секси. Е, след определена възраст мъжете не могат да се нарекат точно „секси”, но може би… „готин”. 

РАМИ
Дами, вашите… рокли. 

СЕЙДЖ
Какво правиш? Казах ти да ги дадеш на Хилда да ги преправи. 

РАМИ
А учителката ви я помоли да ви ги върне по мен. Ако не можете да шиете, ще ви науча. Срещу хонорар, естествено. 

СЕЙДЖ
Можем да шием. 

РОУЗ
Даян фон Фурстенберг ме научи още когато бях на десет. 

СЕЙДЖ
Дори да ги преправим, тези грозни подути неща няма да изчезнат. 

РАМИ
Ужасни са. Според мен, трябва да започнете отначало. V
СЕЙДЖ
Знаеш ли, Рамстър. Идеята не е никак лоша. VV
МЕГАН
Здрасти. 

АРТЪР
Тръгваме след пет минути. 

МЕГАН
Аз съм, татко. 

АРТЪР
Меган. 

МЕГАН
Здравей. V
АРТЪР
Здрасти. Виж се само. Изглеждаш прекрасно. 

МЕГАН
Благодаря. 

АРТЪР
Косата ти е тъмна. 

МЕГАН
Да, боядисах я. 

АРТЪР
Беше с този цвят, когато бе малка. Добре изглеждаш. 

МЕГАН
Благодаря, ти също. 

АРТЪР
Благодаря. Свалих няколко килограма. 

МЕГАН
Да, виждам. Още вчера го забелязах. Видях те пред ресторанта. Ти видя ли ме? 
АРТЪР
Какво? 

МЕГАН
Погледна ме право в очите. 
АРТЪР
Малко се обърках. Вчера си била в ресторанта? 

МЕГАН
Не. Бях по работа в гимназията, но… Значи… имаш яхта. 

АРТЪР
Да, от известно време. Справям се добре като обирам туристите. Возя ги по крайбрежието. Малко риболов, малко плуване. Давам им каквото искат. 

МЕГАН
Звучи добре. 
АРТЪР
Е, не съм капитан на любовното корабче.
МЕГАН
Никой мъж не изглежда добре с бели чорапи и с шорти. 
АРТЪР
Значи… работиш тук? 

МЕГАН
Да. Преподавам на едни ученички в Палм Бийч. Така се случи. Щях да ти се обадя, но бях доста заета напоследък. 

АРТЪР
Разбирам. 

МЕГАН
Изглеждаш страхотно. 

АРТЪР
Не пия от осемнайсет месеца. Знам, че си твърде учтива, за да попиташ, но исках да знаеш. 

МЕГАН
Леле. Невероятно. 

АРТЪР
Нищо особено. 

МЕГАН
Не, татко, това е чудесно. Гордея се с теб. Наистина е прекрасно. 

АРТЪР
Извинявай, но отплавам след пет минути и трябва да почистя яхтата. 

МЕГАН
Да, разбира се. Може да вечеряме някой път, след като вече съм тук. 

АРТЪР
Да, може. 

МЕГАН
Шефката ми не е в града. Може би утре? 

АРТЪР
Когато ти е удобно. 

МЕГАН
Чудесно. Ще ти дам адреса. Заповядай. Добре, …до утре тогава. 

АРТЪР
Да. 

МЕГАН
Чао, татко. 

АРТЪР
Чао. 

МЕГАН
Здравей. Къде беше? Търсих те навсякъде. 

МАРКО
Понякога се виждам с приятеля ми. Знам, трудно е за вярване. 

МЕГАН
С татко мина много добре вчера. Ти беше прав. Той е съвсем различен човек. Не пие и има работа. 

МАРКО
Обичам момичета с ниски критерии. 

МЕГАН
Днес ще дойде на вечеря. Ще си поговорим като баща и дъщеря. 

МАРКО
Пържоли от говеждо филе. Картофено пюре. И много сос. 

МЕГАН
Обичам те, Марко. Здрасти, Лили. 

ЛИЛИ
С възрастта ставаш все по-лукава, знаеш ли? 

МЕГАН
За какво говориш? 

ЛИЛИ
Да използваш трети човек, за да ни сдобри. Това е повече в мой стил. 

МЕГАН
Не съм лукава. Просто исках… да се сдобрим и ще те разбeра, ако още ми се сърдиш. 

ЛИЛИ
Добре. Защото е така. 

МЕГАН
Досетих се. Казах на Уил, че сигурно не си ми простила. 

ЛИЛИ
Какво общо има Уил с това? Говоря за татко. 

МЕГАН
Какво за него? 

ЛИЛИ
Покани ме на глупавата вечеря днес. Гениален ход, между другото. 

МЕГАН
Татко те е поканил? 

ЛИЛИ
Знаех си. Помислила си си, че ще откажа, защото те мразя, а после ти да излезеш идеалната дъщеря за това, че си ме поканила.    
МЕГАН
Това би било подло. 

ЛИЛИ
Да. Ще дойда. В колко часа? 

МЕГАН
В осем. 

ЛИЛИ
Не очаквай да бъда мила. 

МЕГАН
Никога не съм. V
ЛИЛИ
Къде ми е гуакамолето? 

МЕГАН
Сестра ми ще дойде довечера. Значи пържолите стават три. Всъщност, четири. 

МАРКО
Кой е четвъртият? V
СЕЙДЖ
Добре. Трябва да направим нещо с цветя. Нещо готино. Подай ми това… цвете. 

РОУЗ
О, не. Това ме плаши. 

СЕЙДЖ
Защо? Не можем да ги направим по-грозни? 

РОУЗ
Да, но трябва само да ги преправим. Пам не спомена нищо за пълна промяна. 

СЕЙДЖ
Защото е идиотка. Не можем да оставим момичетата да изглеждат като модна гавра. Това е безпричинно страдание. 

РОУЗ
Да, права си. Трябва да им помогнем. Господи. 

СЕЙДЖ
Не се тревожи. И без това беше излишно. 

РОУЗ
Цялата подплата на полата е излишна? 

СЕЙДЖ
Не, имам идея. Подай ми цветето. Какво? 

РАМИ
Меган ме изпрати да ви напомня, че роклите трябва утре да са в училището… Но… явно всичко е под контрол. 

РОУЗ
Чакай. Меган при баща си ли е? 

РАМИ
Не знам къде е. Никога не ме питате за моето семейство. V
СЕЙДЖ
Рами има ли семейство? VV
МЕГАН
Здравей, страннико. Карлос каза, че си тук. 

ЧАРЛИ
Да. Просто имам няколко поръчки през почивката. 

МЕГАН
Щях да ти се обадя, но ти явно си забравил как се вдига телефона. 

ЧАРЛИ
Извинявай, бях доста зает. 

МЕГАН
Имаш ли минутка? Знам, че трябва да се връщаш, но само минутка, кълна се. 

ЧАРЛИ
Какво има? 

МЕГАН
Искам да дойдеш днес на вечеря. 

ЧАРЛИ
Съжалявам, не мога. 

МЕГАН
Баща ми ще дойде. 

ЧАРЛИ
Как стана така? 

МЕГАН
Поканих го. Онзи ден отидох да го видя. Дълга история, после ще ти разкажа всичко. Работата е там, че трябваше да сме само ние, но той е поканил и Лили. 

ЧАРЛИ
Е, и? 

МЕГАН
Това е кошмар. Трябваше да бъдем само аз и той. Променил се е много откакто си тръгнах. Реших, че това може да е ново начало за нас. 

ЧАРЛИ
Тогава за какво съм ти? 

МЕГАН
Ами, помислих, че ако дойдеш цялото напрежение ще спадне. С Лили се скарахме.  

ЧАРЛИ
Нищо ново. 

МЕГАН
Знам, но искам да мине добре, а баща ми те обича. С теб ще е по-весело и безгрижно. 

ЧАРЛИ
Напоследък не се чувствам никак весел и безгрижен. Освен това съм настинал. 

МЕГАН
Нима ще се оправдаеш с някаква си настинка?

ЧАРЛИ
Не се оправдавам. Казах ти, не мога да дойда. 

МЕГАН
Но това бе преди да разбереш колко е важно. Виж, …ако имаш планове с Манди…

ЧАРЛИ
Нямам никакви планове, просто…

МЕГАН
Какво тогава? Защо не ми вдигаш вече цяла седмица? 

ЧАРЛИ
Бях зает, това е. 

МЕГАН
Моля те, Чарли. Имам нужда от теб. 

ЧАРЛИ
Ще се опитам. 

МЕГАН
Чудесно. 

ЧАРЛИ
Трябва да питам Карлос. 

МЕГАН
В осем. Благодаря. V Здравейте. Леле. 

СЕЙДЖ
Всичко е под контрол. 
МЕГАН
Точно това исках да чуя. Вижте, реших направя една спонтанна вечеря. Всъщност, започва след трийсет минути. Звъннах на Лоръл – каза, че няма проблем. 

РОУЗ
Кой ще идва? 

МЕГАН
Чарли, Лили и баща ми. 

РОУЗ
Баща ти ще идва? 

МЕГАН
Става ли? Знам, казах, че ще ви помогна, но... 

СЕЙДЖ
Няма нужда. 

МЕГАН
Може би трябва да я отложа. 

РОУЗ
Глупости, ще се справим. Върви, забавлявай се със семейството си. 
МЕГАН
Да не се вълнуваме. Благодаря ти, Роуз. 

СЕЙДЖ
Може да добавим малко кадифе на тази, да сложим нещо като болеро отгоре и да я… изгорим. Роуз?  
РОУЗ
Изглеждаше много нервна. Бас държа, че я чака напрегната вечер. 

СЕЙДЖ
Сигурно. 

РОУЗ
Не си ли любопитна какъв е? 

СЕЙДЖ
Не особено. 

РОУЗ
Аз съм. Представям си го. Сигурно има прекрасна усмивка. Леко мълчалив и с нежен глас. Сигурно тъгува за всичкото време, което са изгубили с Меган, …но сега се гордее с нея. 

СЕЙДЖ
Добре ли си? 

РОУЗ
Да. Извинявай, държа се странно. 

СЕЙДЖ
Не, не. Просто… ми прозвуча така сякаш говориш за татко. И той имаше… нежен глас. 

РОУЗ
Господи, нали? Помня, че гласът му бе… много топъл. И малко тих. 

СЕЙДЖ
Да. Определено. V
РОУЗ
Надявам се всичко да мине добре. V 
МАРКО
Изглеждаш разкошно. 

МЕГАН
И ти си доста елегантен. 

МАРКО
Грация. Щях да се намажа с мускус, но си спомних, че вечерята е в тесен кръг. Всичко ще е наред. V 

МЕГАН
Моля те, нека е Чарли. Нека е Чарли. Лили… и Уил? 

ЛИЛИ
Доведох си гадже. 

УИЛ
Не знаеше ли, че ще идвам? 

РОУЗ
Здрасти. Закъсняхме ли за партито? 

МЕГАН
Какво? 

СЕЙДЖ
Да, какво е менюто? Умирам от глад. 
ЛИЛИ
Те с нас ли ще вечерят? 

СЕЙДЖ
Къщата и храната са наши. Така че, вие ще вечеряте с нас. 

АРТЪР
Здравейте. 

МЕГАН
Здрасти, татко. 
РОУЗ
Господин Смит! Добре дошъл у дома. 

АРТЪР
Здрасти. 

РОУЗ
Нека ви помогна със сакото. 

АРТЪР
Благодаря. Не знаех, че ще бъде толкова голямо парти. V 

МЕГАН
Значи ставаме двама. 

МЕГАН
Ще ядем щом дойде Чарли. 

АРТЪР
Добре. 

УИЛ
Няма проблем. 

МЕГАН
Лесно ли намери къщата, татко?

АРТЪР
Не, не. Как да я пропуснеш? 

РОУЗ
Е, …Артър, Меган не ни е разказвала много за теб. 

СЕЙДЖ
Да, с какво се занимаваш? 
МЕГАН
Има яхта за туристически плавания по брега. 

РОУЗ
О, …страхотно. Следващия път пусни сирената. Ще ти помахаме. 

ЛИЛИ
Има ли нещо за пиене? 

МЕГАН
Да, чай и газирана лимонада. 

ЛИЛИ
Да не сме на бинго? Имах предвид алкохол. 

МЕГАН
Аз… реших, че щом татко вече не пие… 

ЛИЛИ
Стига де. Тук сигурно има страхотна изба. 

СЕЙДЖ
О, да. Какво? Така е. 
АРТЪР
Не се притеснявайте, пийнете си вино. 

УИЛ
Няма нужда. 

МЕГАН
И аз не искам. Но, Лили, ако искаш вино, мога да ти донеса. 

УИЛ
Кога ще дойде Чарли? 

РОУЗ
Според мен е страхотно, че си спрял да пиеш. 

СЕЙДЖ
Бил ли си в Анонимните Алкохолици? 
МЕГАН
Сейдж, това е доста личен въпрос. 

АРТЪР
Няма проблем. В програмата съм от осемнайсет месеца. 

РОУЗ
Да, чухме, че действа. Познаваме много хора, които успяха. 

СЕЙДЖ
Може да познава бащата на Джордана. Висок, малко женствен?

МЕГАН
Някой иска ли кифла? V
МАРКО
Как върви? 

МЕГАН
Като перфектна буря от всички, които ми тровят живота. Липсва единствено Кърт Фулман. 

МАРКО
Старо гадже? 

МЕГАН
Не, един съученик с лениво око. Изкарваше ми акъла. 

ЧАРЛИ
Здрасти, Чарли е. Оставете съобщение. 

МЕГАН
Къде си, по дяволите? Всички те чакаме. Защо не дойде? 

МАРКО
Слушай, черешке, …ако се забавя още, гостите ти ще имат два избора – добре опечени или хрупкави пържоли. 
МЕГАН
Добре. Прав си. 

МАРКО
Искаш ли бутилчица? 

МЕГАН
Няма достатъчно голяма бутилка. Давай пържолите. V 

СЕЙДЖ
И тя ни записа в „Имало едно време една каша”. 

РОУЗ
Стига, не е „каша”, а „рокля”. 

СЕЙДЖ
Все едно, трябва да преправим шест много, много тъжни рокли за нула време. 

РОУЗ
А жената от училището… Как се казваше? 

МЕГАН
Пам. 

РОУЗ
Да, Пам. Каза, че ще бъде… нещо като „Проект Писта”. Само че „Проект Писта” вече е…

СЕЙДЖ / РОУЗ
…измислен. 

РОУЗ
Но истината е, че нямаше да го направим, ако не беше Меган. Тя много ни помогна. 

АРТЪР
Не съм изненадан. Въпреки че явно нямате нужда от помощ. Мили домакини сте, с добри маниери. Родителите ви са ви възпитали добре. 

МЕГАН
Всъщност, те са починали, татко. 

АРТЪР
О. Ужасно съжалявам. 

СЕЙДЖ
Няма нищо. 

РОУЗ
Всичко е наред. 

АРТЪР
Меган и Лили също бяха запалени по модата като малки. 

УИЛ
Сериозно? Ти и мода? 

АРТЪР
О, да. Помниш ли как вадеше дрехите на майка си от гардероба и си ги обличахте с Лили?

РОУЗ
Стига бе. 

ЛИЛИ
Боже, бях забравила. Ти обличаше роклята на мама. 

МЕГАН
Да, с цветята и дантелите. 

ЛИЛИ
И ме караше да обличам онази зелената с кристалите. 

МЕГАН
Не беше чак толкова зле. 

ЛИЛИ
О, напротив. Приличах на миниатюрна Доли Партън. 

МЕГАН / ЛИЛИ 
Но без гърди.  
АРТЪР
Да, постоянно се обличахте и ни правихте модни ревюта, а после изведнъж спряхте. Защо? 

МЕГАН
Може би защото мама си тръгна и си взе всичките дрехи. 

АРТЪР
Тя не си тръгна. Меган, …знам, че това винаги те е тормозило, но не е толкова просто. 
МЕГАН
Няма нужда да говорим за това сега. 

ЛИЛИ
Кое му е сложното, татко? Тя те заряза и те остави да ни отглеждаш сам. 

УИЛ
Справил сте се прекрасно. Роуз, може ли аспержите? 
МЕГАН
Трябва да благодарим и на Марко за разкошната вечеря. 

ЛИЛИ
Защо не можем да говорим за мама? Тя ни напусна, …но не е мъртва. V
МЕГАН
Невероятно. 

АРТЪР
Права е, Меган. Тези момичета са преживели нещо много по-лошо. 

МЕГАН
Разбира се…

АРТЪР
Просто бе твърде малка, за да разбереш. 

ЛИЛИ
Никога не се е опитвала. Иска да я мрази вечно. 

МЕГАН
Престани. Ако искате да си говорим за мама, добре, но няма да е тук. 

ЛИЛИ
Както кажеш. 

СЕЙДЖ
Това е гривната на Роуз. 

ЛИЛИ
Не, мои са. 

СЕЙДЖ
Не, тази. Тенис гривната. V Да, познах гравюрата върху клипса. Това е гривната на Роуз. 

ЛИЛИ
Пусни ми ръката. 

МЕГАН
Нали я беше дала на приятелка? 

СЕЙДЖ
Не ти липсва кураж – да откраднеш гривната и да се върнеш с нея на местопрестъплението. 

МЕГАН
Защото не знаеше, че ще вечеряте с нас… и защото е патологичен случай. Как само ме остави да се чувствам ужасно. 
ЛИЛИ
Млъквай, Меган. 

АРТЪР
Вярно ли е, Лили? 

ЛИЛИ
Шегувате ли се? Това е абсурдно. Щом си искате глупавото нещо, …ето. Тръгвам си. 

АРТЪР
Лили. 

УИЛ
Извинете. 

ЛИЛИ
Къде са ми ключовете? Какво? 

УИЛ
Нищо, аз…

ЛИЛИ
Не ме гледай така разочаровано. Сестра ми ми стига. 

УИЛ
Не те гледам така. 

ЛИЛИ
Не съм я откраднала. Роуз ми я даде. Или си помислих, че ми я дава. 

УИЛ
Защо си помислила…?

ЛИЛИ
Какво значение има? Тези момичета имат всичко и го приемат за даденост. Какво като взех тъпата гривна назаем? 

УИЛ
Нали ти я беше дала? V
ЛИЛИ
Знаеш ли? Това между нас, каквото и да е, …вече го няма. И той е съгласен. 

УИЛ
Мислех, че ще се получи. 

ЛИЛИ
Не, …мислеше, че ще бъдеш моя рицар на бял кон и ще ме спасиш, промениш и какво ли още не. 

УИЛ
Никой не може да те промени, Лили. V
ЛИЛИ
Сбогом. V
РОУЗ
Добре, знам, че си бясна, но спомни си, че стана по време на партито. Не можех просто да… 

МЕГАН
Спри. Спри преди да си казала поредната лъжа. Дала ли си гривната назаем на Прешъс или не? Знаела си, че е открадната на партито. 

РОУЗ
Да, но… не бях сигурна, че е Лили. 

МЕГАН
Но си знаела, че не си я дала. И просто ме остави да се измъчвам. 

РОУЗ
Сърдиш ми се, нали? 

МЕГАН
Не ти се сърдя, просто… искам да разбера каква е логиката. 

РОУЗ
Просто ти и Лили се държахте толкова приятелски на партито, а после гривната провали всичко. 

МЕГАН
Не гривната провали всичко, а това, че Лили я открадна. А ти я покри и сега се чувствам като глупачка. 

РОУЗ
Да, но не трябваше да става така. Тя трябваше да ти прости и после двете да се сдобрите. 

МЕГАН
Много мило, но по един ужасно… сбъркан начин. 

РОУЗ
Просто… реших, че е много глупаво да не си говорите, а живеете толкова близо. Ти винаги си ми казвала какви късметлийки сме със сестра ми, че сме толкова близки. И ти имаш нещо много важно. Семейство.
МЕГАН
Да. Така е. Знам, че звучи неблагодарно, но… не е това семейство, което исках. 

РОУЗ
Ясно. Не се казваш Осбърн. И какво? Бих дала всичките си тенис гривни… само за една вечеря с татко. V
СЕЙДЖ
Свърши ли? Защото, ако не си забравила, с Роуз имаме доста работа.
МЕГАН
Да. Свършихме. V Не си ли тръгнахте? 

УИЛ
Само Лили. Ние… може да се каже, че скъсахме, …въпреки че официално не бяхме двойка. 

МЕГАН
Съжалявам. 

УИЛ
Не, …аз съжалявам. Не трябваше да се меся в отношенията ви… сякаш знам всичко, защото… явно не е така. 

МЕГАН
Както каза, Лили може да е много мила, когато реши. 

УИЛ
Да. Ти си добър човек, Меган. До скоро. V
АРТЪР
Толкова труд само за един десерт? 

МАРКО
Това е тайната на съвършения крем брюле. А и така се чувствам като гангстер. 

МЕГАН
О, десерт. Тук ли ще ядем? Всички си тръгнаха, няма нужда да сме официални. 

АРТЪР
Всъщност, и аз трябва да тръгвам. 

МЕГАН
О. Добре. Лека нощ. 

АРТЪР
Благодаря за вечерята. Беше много мило от твоя страна. Чарли беше прав. Справяш се много добре тук. 

МЕГАН
Чарли…? V Значи през цялото време си знаел, че съм тук? 

АРТЪР
Няма значение. Гордея се с теб. Просто… Беше ми приятно, Марко. 

ДЕВОЙКА 
Обадихте ли им се? 

ПАМ
Да, но не вдигат. Да не се паникьосваме. 

РОУЗ
Извинете, че закъсняхме. 

СЕЙДЖ
Отне ни малко време да намерим още няколко бодигарда. 

РОУЗ
А и се отбихме в „Нийманс”. Как да избереш между oбувки с висок ток на „Валентино” и без ток на „Миу Миу”? 

ПАМ
Къде са роклите? 

РОУЗ
Ето ги. 

СЕЙДЖ
Добре. Коя е Амелия? 

АМЕЛИЯ
Аз. 

РОУЗ
Ще ти стои страхотно. 

ПАМ
Извинете, дами…

СЕЙДЖ
Коя е Нина? 

ПАМ
Какво става тук? Това не са роклите, които ви дадох. 

РОУЗ
Да. Онези ги оплескахме. 
ПАМ
Трябваше да посветите времето и енергията си на една кауза, …а не да купувате няколко безбожно скъпи рокли. Изобщо не сте схванали идеята. 

СЕЙДЖ
Чуй ме, Спам. Със сестра ми прекарахме два дни, опитвайки се да превърнем онези грозилища в нещо красиво. И знаеш ли какво? Не успяхме. Защо ли? Защото не можеш да направиш филе миньон от кълцано месо. Всяко момиче заслужава поне една нощ, в която да се чувства като кралица. А най-добрият начин за това е да си в рокля на Александър Маккуин. Това и направихме. Опитахме, не успяхме, напазарувахме. И ако искаш да им отнемеш тези рокли, ако искаш да кажеш на Нина, Амелия, и… Назактар, …че не заслужават най-доброто, заповядай. Ако искаш да им разбиеш мечтите, давай. V 

РОУЗ
Ще подпишете ли? Благодаря. VV
ЧАРЛИ
Здравей. Как мина вечерята? 

МЕГАН
Коя? Онази, на която не дойде ли? 
ЧАРЛИ 
Вчера ти казах, че не знам дали ще мога. 

МЕГАН
Да, знам защо не си могъл. Казал си на баща ми, че съм се върнала. 

ЧАРЛИ
О. Значи ти е казал. 

МЕГАН
Да, …но след като отначало ме излъга. Когато… го видях за пръв път, той се държеше така сякаш не знае, че съм тук. 

ЧАРЛИ
Ти не искаше той да знае, така че просто е следвал твоята лъжа. 
МЕГАН
Но защо ти не ми каза? Защо изобщо си му казал след като изрично те помолих да не го правиш? 

ЧАРЛИ
Казах ти още първия път, че не искам да лъжа баща ти. Помоли ме да направя нещо гадно. 

МЕГАН
Щом си го почувствал така, трябваше да ми кажеш. 

ЧАРЛИ
Няма значение. И без това щеше да постъпиш както си искаш. 

МЕГАН
Това са пълни глупости, Чарли и ти го знаеш. Сякаш си съвсем друг човек и не знам защо, но е ужасно. 

ЧАРЛИ
Какво искаш да кажа? Няма да ти се извиня, че не съм излъгал баща ти? 

МЕГАН
По-добре се извини, че излъга мен. И че не дойде. 

ЧАРЛИ
Не разбираш. 

МЕГАН
Така е. 

ЧАРЛИ
Закъснявам за работа. 

МЕГАН
Добре. Щом така искаш, печелиш. Писна ми да се чудя какво ти става. Очевидно не искаш да имаш нищо общо с мен и докато се държиш като задник, …аз също не искам. V Здравей, Марко. Горе ли са? 

МАРКО
Да, …но имаш посетител. V
АРТЪР
Здравей. 

МЕГАН
Марко, може ли…? 

МАРКО
Вече ме няма. V
АРТЪР
Извинявай, че не се обадих. Чувствам се зле заради снощи. Трябва да поговорим. 

МЕГАН
Да, …трябва. Нека първо аз, ако ще те улесня. Защо покани Лили? 

АРТЪР
Натиск, предполагам. 

МЕГАН
Накарала те е да я поканиш? 

АРТЪР
Не, натиск от теб. Честно казано, не мислех, че ще се справя сам на вечерята. Помислих, че ако Лили дойде, напрежението между нас ще спадне. 

МЕГАН
И беше прав. Да живее крадливата й душа.

АРТЪР
Знам, че си има проблеми. Но някак си ми е по-лесно с Лили отколкото с теб. 

МЕГАН
Защо? 

АРТЪР
Не се тревожа да не я разочаровам. Тя бе толкова малка, когато майка ти…

МЕГАН
Бях на седем. 

АРТЪР
Да, но ти се роди възрастна. V
МЕГАН
Значи щеше… да си живееш така, знаейки, че съм наблизо, без да ми се обадиш? 

АРТЪР
Не мислех, че го искаш. Бях ужасен баща, Меган. Не те виня, че ме мразиш. 

МЕГАН
Не те мразя. Мразих те. Но вече не. Виждам колко си се променил и си помислих, че това е страхотен шанс да започнем начисто. 

АРТЪР
Точно това ме плаши. Видях как ме погледна, когато дойде онзи ден. Сякаш съм Джими Стюърт. Oнзи път пред ресторанта беше много по-лесно. 

МЕГАН
Знаех си, че си ме видял. Не искам да си Джими Стюърт. 

АРТЪР
Добре, защото не съм. Винаги съм мислил, че всичко трябва да е идеално – семейство, работа, живот, но… не е така. Oсъществиш ли осемдесет процента от надеждите си, си късметлия. 

МЕГАН
Може би. 

АРТЪР
Знам, че те разочаровах като баща… и може би ще продължавам, но… отсега нататък ти обещавам да ти дам поне осемдесет процента. Ако ми позволиш. 

МЕГАН
Приемам и седемдесет и пет. Ще ми трябва и номера ти. За спешни случаи. V
РОУЗ
Гордея се с нас. 

СЕЙДЖ
Знам. Днес сме като приказни феи, …но без да сме стари и трътлести. 

МЕГАН
Ето ви и вас. Съжалявам, имах супер странен ден и изгубих представа за времето. 

СЕЙДЖ
Само извинения. 

МЕГАН
Знам, знам. Ще звънна на Пам и ще поема отговорността. Може да изпрося още малко време. 

РОУЗ
Няма нужда, погрижихме се за всичко. 

МЕГАН
Как така за всичко? V Знаете ли? Не ме интересува. Подай ми лъжицата. Ммм, изглежда добре. 

Превод: Йосиф Йосифов

